
PARLAMENTUL ROMÂNIEI
CAMERA DEPUTAȚILOR
COMISIA PENTRU INDUSTRII ȘI SERVICII

Tel: 021.316.03.43.


    E-mail: cp03@cdep.ro
 București, 16.06.2026
                   Nr.4c-3/396/2024
AVIZ

asupra proiectului de Lege privind modificarea Legii 360 din 2023 

privind sistemul public de pensii


În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia pentru industrii și servicii a fost sesizată pentru aviz care va fi transmis Comisiei pentru muncă și protecție socială care este sesizată în fond cu proiectul de Lege privind modificarea Legii 360 din 2023 privind sistemul public de pensii, transmis cu adresa nr. P.L.x. 669/2024 din 11.12.2024.

Consiliul Legislativ, cu avizul nr.1025/10.10.2024, avizează favorabil propunerea legislativă cu observații și propuneri.
Consiliul Economic și Social, prin avizul nr. 5949 din 01.10.2024, a avizat favorabil proiectul de act normativ cu observații.


Senatul, în calitate de primă Cameră sesizată, a adoptat proiectul de lege în ședința din 09.12.2024, în condițiile art.75 alin.(2) teza a III-a din Constituția României, republicată.


Proiectul de lege are ca obiect de reglementare modificarea şi completarea Legii nr.360/2023, în sensul includerii unităţilor de prospecţiuni şi explorări geologice în categoria locurilor de muncă încadrate conform legislaţiei anterioare în grupa I de muncă. De asemenea, persoanele care au locuit cel puţin 30 de ani în zone afectate de poluare să beneficieze în continuare de reducerea vârstei standard de pensionare cu 2 ani, fără penalizare, precum şi stabilirea unui mod de calcul diferit al valorii punctului de referinţă prevăzute la art.83 alin.(1), în cazul persoanelor care au realizat stagiul de cotizare în condiţiile prevăzute la art.28. alin.(2).
 În conformitate cu prevederile art. 62 și art. 133 din Regulamentul Camerei Deputaţilor, republicat, cu modificările ulterioare, membrii Comisiei pentru industrii și servicii au examinat proiectul de lege în şedinţa din data de 16.06.2026. La lucrările comisiei au participat deputați conform listei de prezență.
În urma dezbaterilor și a opiniilor exprimate, membrii comisiei au hotărât, cu majoritate de voturi, avizarea negativă a proiectului de lege.


Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.

PREȘEDINTE,

Sándor BENDE
Șef birou, Cristina Neicu

